Predlog SKLEP SVETA o sklenitvi protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije /* COM/2014/0203 final - 2014/0118 (NLE) */





OBRAZLOŽITVENI MEMORANDUM Kot del evropske sosedske politike (v nadaljnjem besedilu: ESP) je postopno odpiranje nekaterih programov in agencij Unije za sodelovanje partnerskih držav ESP eden od številnih ukrepov za spodbujanje reform, modernizacije in tranzicije v soseščini Evropske unije. Komisija je ta strateški vidik podrobneje predstavila v sporočilu iz decembra 2006 o splošnem pristopu, s katerim se partnerskim državam evropske sosedske politike omogoči sodelovanje v agencijah in programih Skupnosti[1]. Svet je ta pristop potrdil v sklepih z dne 5. marca 2007[2]. Na podlagi navedenega sporočila in navedenih sklepov je Svet 18. junija 2007 Komisiji izdal smernice za pogajanje o okvirnih sporazumih z Alžirijo, Armenijo, Azerbajdžanom, Egiptom, Gruzijo, Izraelom, Jordanijo, Libanonom, Moldavijo, Marokom, Palestinsko upravo, Tunizijo in Ukrajino o splošnih načelih za njihovo sodelovanje v programih Skupnosti[3]. Evropski svet iz junija 2007[4] je ponovno poudaril izjemni pomen evropske sosedske politike in potrdil poročilo predsedstva o napredku[5], ki je bilo predloženo na srečanju Sveta 18. in 19. junija 2007, ter z njim povezane sklepe Sveta[6]. V tem poročilu so bile znova omenjene smernice Sveta za pogajanje o ustreznih dodatnih protokolih. V skupnem sporočilu Komisije in Visokega predstavnika Evropske unije za zunanje zadeve in varnostno politiko z naslovom Nov odziv na spremembe v sosedstvu[7], ki je bilo potrjeno s Sklepi Sveta z dne 20. junija 2011, je bil nadalje poudarjen namen EU, da partnerskim državam omogoči sodelovanje v programih EU. Doslej so bili podpisani protokoli z Armenijo, Gruzijo, Izraelom, Jordanijo, Moldavijo, Marokom in Ukrajino. Decembra 2013 je svoj interes za sodelovanje v širokem izboru programov, odprtih partnerskim državam ESP, izrazila tudi Tunizija. Besedilo protokola, dogovorjeno s Tunizijo, je tudi priloženo. Komisija v nadaljnjem besedilu prilaga predlog za sklep Sveta o sklenitvi Protokola. Ta protokol vsebuje okvirni sporazum o splošnih načelih za sodelovanje Tunizije v programih Unije. Vsebuje standardne določbe, ki naj bi se uporabljale za vse partnerske države ESP, s katerimi se sklenejo tovrstni protokoli. V skladu s členom 218(6)(a) Pogodbe o delovanju Evropske unije mora Evropski parlament odobriti sklenitev tega protokola. Hkrati Komisija prilaga predlog za sklep Sveta o podpisu in začasni uporabi navedenega protokola. Svet naj sprejme naslednji predlagani sklep. 2014/0118 (NLE) Predlog SKLEP SVETA o sklenitvi protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 212 v povezavi s členom 218(6)(a) Pogodbe, ob upoštevanju predloga Evropske komisije, ob upoštevanju mnenja Evropskega parlamenta[8], ob upoštevanju naslednjega: (1) Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter Republiko Tunizijo na drugi o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije (v nadaljnjem besedilu: Protokol) je bil v imenu Unije podpisan dne…. (2) Namen Protokola je določiti finančna in tehnična pravila, ki bi Tuniziji omogočila sodelovanje v nekaterih programih Unije. Horizontalni okvir, ki ga določa Protokol, sestavljajo ukrepi gospodarskega, finančnega in tehničnega sodelovanja, ki omogočajo dostop do pomoči, zlasti finančne, ki jo bo Unija zagotavljala na podlagi programov. Ta okvir se uporablja samo za tiste programe, pri katerih je v ustreznih ustanovnih pravnih aktih predvidena možnost sodelovanja Tunizije. Podpis in začasna uporaba Protokola zato še ne pomenita tudi izvajanja pooblastil v okviru različnih sektorskih politik, ki so opredeljene v programih; ta pooblastila se izvajajo šele, ko so ti programi vzpostavljeni. (3) Protokol bi bilo treba odobriti – SPREJEL NASLEDNJI SKLEP: Člen 1 Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije (v nadaljnjem besedilu: Protokol) se odobri v imenu Evropske Unije[9]. Člen 2 Predsednik Sveta imenuje pristojno osebo, ki v imenu Evropske unije in njenih držav članic pošlje uradno obvestilo iz člena 10 Protokola, s čimer je izraženo soglasje Evropske unije in njenih držav članic, da jih Protokol zavezuje. Generalni sekretariat Sveta objavi datum začetka veljavnosti Protokola v Uradnem listu Evropske unije. Člen 3 Komisija je pooblaščena, da v imenu Unije določi posebne pogoje glede sodelovanja Republike Tunizije v vsakem posameznem programu, zlasti glede finančnega prispevka, ki ga je treba plačati. Komisija redno obvešča pristojno delovno skupino Sveta. Člen 4 Ta sklep začne veljati na dan sprejetja. V Bruslju, Za Svet Predsednik [1] COM(2006) 724 final z dne 4. decembra 2006. [2] Sklepi Sveta za splošne zadeve in zunanje odnose (GAERC) z dne 5. marca 2007. [3] Sklep Sveta (omejeno) o pooblastilu Komisije za pogajanja o protokolih […], dokument 10412/07. [4] Sklepi predsedstva – Bruselj, 21. in 22. junij 2007, dokument 11177/07. [5] Poročilo predsedstva o napredku o „krepitvi evropske sosedske politike“, dokument 10874/07. [6] Sklepi o krepitvi evropske sosedske politike, ki jih je sprejel Svet (za splošne zadeve in zunanje odnose) 18. junija 2007, dokument 11016/07. [7] COM(2011) 303 final z dne 25. maja 2011. [8] UL C […], […], str. […]. [9] PRILOGA PROTOKOL k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije EVROPSKA UNIJA (v nadaljnjem besedilu: Unija) na eni strani in REPUBLIKA TUNIZIJA (v nadaljnjem besedilu: Tunizija) na drugi strani (v nadaljnjem besedilu skupaj: pogodbenici) – ob upoštevanju naslednjega: (1) Tunizija je sklenila Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi (v nadaljnjem besedilu: Sporazum), ki je začel veljati 1. marca 1998. (2) Evropski svet je na zasedanju v Bruslju 17. in 18. junija 2004 z naklonjenostjo sprejel predloge Komisije o evropski sosedski politiki ter potrdil sklepe Sveta z dne 14. junija 2004. (3) Svet je ob številnih nadaljnjih priložnostih sprejel sklepe v korist te politike. (4) Svet je 5. marca 2007 izrazil podporo splošnemu in globalnemu pristopu, začrtanem v Sporočilu Komisije z dne 4. decembra 2006 (COM(2006) 724 final), da se partnerskim državam evropske sosedske politike omogoči sodelovanje v agencijah in programih Skupnosti glede na njihove dosežke ter če to dovoljuje pravna podlaga. (5) Tunizija želi sodelovati v več programih Unije. (6) Posebne pogoje za sodelovanje v vsakem programu posebej, zlasti glede finančnega prispevka ter postopkov poročanja in vrednotenja, je treba določiti s sporazumom med Evropsko komisijo, ki zastopa Unijo, in Tunizijo – STA SE DOGOVORILI NASLEDNJE: Člen 1 Tuniziji je dovoljeno sodelovanje v vseh sedanjih in prihodnjih programih Unije, odprtih za sodelovanje Tunizije v skladu z ustreznimi določbami, s katerimi so bili ti programi sprejeti. Člen 2 Tunizija finančno prispeva k splošnemu proračunu Evropske unije v skladu s posebnimi programi, v katerih sodeluje. Člen 3 Predstavniki Tunizije lahko sodelujejo kot opazovalci in pri točkah, ki zadevajo Tunizijo, v upravnih odborih, odgovornih za spremljanje programov, h katerim Tunizija finančno prispeva. Člen 4 Za projekte in pobude, ki jih predloži Tunizija, v največji možni meri veljajo enaki pogoji, pravila in postopki v zvezi z ustreznimi programi, kot se uporabljajo za države članice. Člen 5 Posebne pogoje za sodelovanje Tunizije v vsakem programu posebej, zlasti glede finančnega prispevka ter postopkov poročanja in vrednotenja, je treba določiti v sporazumu med Komisijo in pristojnimi organi Tunizije na podlagi meril, določenih v ustreznih programih. Če Tunizija zaprosi za zunanjo pomoč Unije za sodelovanje v danem programu Unije na podlagi člena 3 Uredbe (EU) št. 232/2014 Evropskega parlamenta in Sveta z dne 11. marca 2014 o vzpostavitvi evropskega sosedskega instrumenta ali v skladu s kakšno podobno uredbo o zunanji pomoči Unije Tuniziji, ki bi lahko bila sprejeta v prihodnosti, se pogoji o uporabi pomoči Unije s strani Tunizije določijo v finančnem sporazumu. Člen 6 Vsak sporazum, sklenjen v skladu s členom 5, določa v skladu z Uredbo (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002, da se bodo finančni nadzor, revizije ali druga preverjanja, vključno z upravnimi preiskavami, izvajali s strani ali pod vodstvom Evropske komisije, Evropskega urada za boj proti goljufijam in Računskega sodišča. Oblikovati je treba podrobne določbe o finančnem nadzoru in revizijah, upravnih ukrepih ter kaznih in izterjavah, ki bodo Evropski komisiji, Evropskemu uradu za boj proti goljufijam in Računskemu sodišču dale enaka pooblastila, kot jih imajo v zvezi z upravičenci ali izvajalci s sedežem v Uniji. Člen 7 Ta protokol o okvirnem sporazumu se uporablja v obdobju veljavnosti Evro-mediteranskega sporazuma. Pogodbenici podpišeta in odobrita ta protokol v skladu s svojimi postopki. Vsaka pogodbenica lahko odpove ta protokol s pisnim obvestilom drugi pogodbenici. Ta protokol preneha veljati šest mesecev od dneva prejetja takšnega obvestila. Prekinitev tega protokola po odpovedi katere koli pogodbenice ne vpliva na preglede in kontrole, ki se po potrebi izvedejo v skladu z določbami iz členov 5 in 6. Člen 8 Najpozneje po treh letih od dneva začetka veljavnosti tega protokola, nato pa vsaka tri leta, lahko obe pogodbenici pregledata izvajanje protokola na podlagi dejanskega sodelovanja Tunizije v programih Unije. Člen 9 Ta protokol velja na ozemlju, za katerega se uporabljata Pogodba o Evropski uniji in Pogodba o delovanju Evropske unije, pod pogoji, določenimi v teh pogodbah, na eni strani, in na ozemlju Tunizije na drugi strani. Člen 10 Pogodbenici se strinjata, da bosta do začetka veljavnosti tega protokola začasno uporabljali določbe tega protokola od dne njegovega podpisa, pod pogojem, da se dokončajo za to potrebni postopki. Ta protokol začne veljati prvi dan meseca po dnevu, ko se pogodbenici po diplomatski poti medsebojno uradno obvestita o zaključku svojih postopkov, potrebnih za začetek njegove veljavnosti. Člen 11 Ta protokol je sestavni del Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi. Člen 12 Ta protokol je sestavljen v dveh izvodih v angleškem, arabskem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh teh jezikih enako verodostojna. V Bruslju, Za Evropsko unijo Za Republiko Tunizijo